நெதகானி

**நெதகானி**  (Nethakani)  என்பது இந்தியாவின் தெலங்கானா, மகாராட்டிராவில் காணப்படும் ஒரு வகையான சாதிப் பிரிவாகும். நெட்கானி, நேதகானி என்ற பெயர்களாலும் அழைக்கப்படும் இவர்கள் மராத்தி மற்றும் தெலுங்கு மொழியைப் பேசுகிறார்கள். சமூகத்தில் பருத்தி நெசவாளர்களாகவும் கூலித் தொழிலாளர்களாகவும் பணி புரிகின்றனர். மகாராட்டிராவில் தோன்றிய இவர்கள், மத்திய இந்தியா, வட மற்றும் தென்னிந்தியா முழுவதும் பரவியுள்ளனர். பாரம்பரியமாக இவர்கள் நெசவுத் தொழிலுடன் தொடர்புடையவர்களாக இருந்தனர். தெலுங்கில் 'நேதா நேயுதா' என்றால் 'நெசவு' என்று பொருளாகும். ஆனால் தற்போது இவர்கள் பெரும்பாலும் சாகுபடி மற்றும் விவசாயக் கூலித் தொழிலுக்கு மாறியுள்ளனர். இவர்களில் சிலர் சிறு நில உரிமையாளர்களாகவும் உள்ளனர்.

## வரலாறு.
நெதகானிகள் பிரிகு மகரிசி, மார்கண்டேயர் மற்றும் பாவனா ரிசி ஆகியோரின் வம்சாவளியைச் சேர்ந்தவர்கள் என்று கூறுகின்றனர். வெளியிடப்பட்ட நாட்டுப்புற நாடகமான *பத்ராவதி கல்யாண நாடகமுவின்*  கூற்றுப்படி, பத்மாசலியுலுவின் நான்கு பிரிவுகளில் ஒன்றான நேத்தகானி பாவனா ரிசியின் மகன்களாவர்.  இந்த நாடகத்தில் குறிப்பிடப்பட்டுள்ள நான்கு பகுதிகள் பத்மியுலு, பத்மாசகியுலு, பத்மாசலிகுளு மற்றும் பத்மபுலிந்துலு என்பவை ஆகும். பத்ம-புலிந்துலு என்பது நேதகானியின் அசல் பெயர். பத்மபூலிண்டுலுவிலிருந்து, பெயர் சென்னதக்கனிவாரு ஆனது.  இப்பெயர் காலப்போக்கில் தற்போதைய வடிவமான நெதகானி என்று மாறியது.

பிரிட்டிசு ஆட்சியின் போது, ​​ஐதராபாத் சமத்தானம் நிசாம் நவாப்களால் ஆளப்பட்டது. அக்காலகட்டத்தில் அவுரங்காபாத் மகாராட்டிராவின் தலைநகராகத் திகழ்ந்தது. நிதி நெருக்கடிகள் காரணமாக, 'நெதகானி' சமூகத்தினர் நாட்டின் பிற பகுதிகளுக்குக் குடியேறினர்; அவர்களில் சிலர் தெலங்கானா பகுதிக்கும் வந்தனர். 

கடந்த காலத்தில் நெதகானி சமூகத்தின் முக்கிய தொழில் கைத்தறி நெசவு ஆகும். நெசவு காலப்போக்கில் மறைந்துவிட்டது, இது நெதகானியை மற்ற தொழில்களை நோக்கி திரும்பும்படி கட்டாயப்படுத்தியது, முக்கியமாக விவசாயத் தொழிலாளர்கள் மற்றும் விவசாய கருவிகளை உருவாக்குவது (எ. கா. எட்லாபண்டி உழுதல், உற்பத்தி செய்தல்). நெதகானி காடுகளுக்குள் சென்று கயிறு சேகரிக்கவும், தயாரிக்கவும் ஆரம்பித்தனர்.  மாட்டு வண்டிகளுக்கான கயிறுகள் செய்தல் மற்றும் மாடுகள், ஆடுகள்,  போன்றவறை கட்டுப்படுத்துதுதல்  ஆகிய தொழில்களும் செய்தனர். . கயிறால் செய்யப்பட்ட நூல்கள் *நுலகா* என்று அழைக்கப்படுகின்றன, மேலும் படுக்கைகள் இந்த *நுலகாவைக் கொண்டு* நெய்யப்பட்டன. லினன் படுக்கைகள் செனெட்டா படுக்கைகள் என்றும் அழைக்கப்படுகின்றன.

## தற்போதைய நிலை
சமூகத்தில்  இவர்களின் நிதி நிலையின் அடிப்படையில், நெதகானிகள் ஒரு பட்டியல் சாதியாக (ஆந்திரப் பிரதேசம், கர்நாடகா, மகாராட்டிரா மற்றும் தெலுங்கானாவில்) வகைப்படுத்தப்பட்டுள்ளனர்.  மேலும் இந்தியாவின் பிற பகுதிகளில் பிற பிற்படுத்தப்பட்ட வகுப்பாக (ஓபிசி) வகைப்படுத்தப்படுகின்றனர்.

### மகாராட்டிரம்
நெதகானிகள் மகாராட்டிரா முழுவதும் பரவியுள்ளனர். பெரும்பாலானவர்கள் மகாராட்டிராவின் சந்திரபூர் மற்றும் கட்சிரோலி பகுதிகளில் வாழ்கின்றனர்.  மற்ற பகுதிகளில் குறைந்த மக்கள் உள்ளனர். மகாராட்டிராவின் நேதகானி மக்கள் மராத்தி மொழி பேசுகிறார்கள், அதே போல் அண்டை மாநிலமான தெலுங்கானாவின் அடிலாபாத்து மாவட்டத்திலும் மராத்தி மொழியைப் பேசுகிறார்கள்.

### தெலுங்கானா
தெலுங்கானாவில், நெதகானிகள் முதன்மையாக கோதாவரி ஆற்றுப் படுகையில், ஆதிலாபாத், கரீம்நகர், நிசாமாபாத்து, கம்மம் மற்றும் வாரங்கல் மாவட்டங்களில் காணப்படுகிறார்கள்.  தெலுங்கானாவில் உள்ள சிறிய பட்டியல் சாதிகளில் நெதகானிகளும் அடங்குவர். ஓர் ஆய்வில் அவர்களின் மக்கள் தொகை சுமார் 80,000 என மதிப்பிடப்பட்டுள்ளது, இது மாநிலத்தின் மொத்த பட்டியலின மக்கள் தொகையில் சுமார் 1% ஆகும்.

கம்மம் மாவட்டத்தில் உள்ள ஆதிலாபாத் வாராங்கல் பகுதிகளில் உள்ள உத்னூர், ஆசிஃபாபாத்து, அதுருநகரம் பத்ராச்சலம் போன்ற இடங்களில் உள்ள நெதகானி மக்கள்  பழங்குடியினருடன் சேர்ந்து வசித்து வருகின்றனர். ஆனால் பல தலைமுறைகளாக  வசித்து வரும் நெதகானி சாதி மக்களுக்கு நிலம், கல்வி, வேலை, அரசியல் வாய்ப்புகள் எதுவும் இல்லை. ஒரு வகையில் வாராங்கல் முகமை பகுதியில் வசிக்கும் இவர்கள் இந்தியாவின் பழங்குடியினரில் மிகவும் ஏழ்மையானவர்கள் என்று கூறப்படுகிறது.  ஆனால் உள்ளூர் நெதகானி மக்கள் அந்த பழங்குடியினரை விட மோசமான வறுமையை அனுபவிக்கிறார்கள்.

## பண்பாடு
இந்த மக்கள் இந்து சிவன் சம்பிரதாயத்தின் ஒரு பகுதியாகும். இவர்கள் இந்தியாவில் இருக்கும் தனித்துவமான சாதிகள்.  மராத்தி, தெலுங்கு, கன்னடம், குசராத்தி மற்றும் இந்தி மொழிகளைப் பேசுகிறார்கள்.

நெதகானிகள் தங்கள் தலை துணியை தோராயமாக சதுர வடிவத்தில் கட்டும் வழக்கத்தாலும், முடிச்சு போடாமல் மிகவும் தளர்வான உடையில் அணியும் இடுப்பு துணிகளாலும் வேறுபடுகிறார்கள். 

இந்திய சுதந்திரத்திற்குப் பிறகு, மாநில மறுசீரமைப்புச் சட்டம், 1956 இன் படி ஐதராபாத்து மாநிலம் ஆந்திரப் பிரதேசத்துடன் இணைக்கப்பட்டது. இந்த எல்லை மாற்றத்தின் காரணமாக, கோதாவரி ஆற்றுப் படுகையில் ஒரு பக்கத்தில் உள்ள நெசவாளரல்லாத சமூகம் மகாராட்டிர மாநிலத்தின் கீழ் வரும்.  மறுபுறம் நெசவாளர்கள் ஆந்திரப் பிரதேசம் என்ற கூட்டு மாநிலத்தின் கீழ் வருகின்றனர்.  தெலுங்கானாவின் ஆதிலாபாத் மாவட்டத்தில் உள்ள நெதகானி மக்களிடையே, பௌத்த மத மரபுகள் பின்பற்றப்படுகின்றன. அகேரி வருவாய் பிரிவு பகுதியில் உள்ள கிராமங்களில், நெசவு செய்யாத சமூகத்தினர் புத்தரின் மதத்தையும், அம்பேத்கரின் சித்தாந்தத்தையும், சில இந்து மரபுகளையும் பின்பற்றுகிறார்கள். இந்தப் பகுதிகளில் வசிக்கும் நெதகானி சமூகத்தினரால் தெலுங்கு மொழி பெரும்பாலும் பேசப்படுகிறது.

## மேற்கோள்கள்

பகுப்பு:தலித் சமூகங்கள்
பகுப்பு:இந்தியாவில் சாதிகள்